V sobotu 15.9. sa na III. Základnej škole v Skalici za pomoci Centra voľného času a ŠK Skalica uskutočnil "Šachový festival detí a mládeže". Turnaj bol určený pre mládež s ročníkom narodenia 1999 a mladších so zápočtom do Grand Prix Mládeže (GPX). Celkovým víťazom Šachového festivalu sa spomedzi 42 účastníkov stal Adam Varga z Vrbového, najlepší zo Skaličanov Rudolf Antálek sa umiestnil na 7. mieste. Zaujímavosťou podujatia bola dozaista účasť najmladšieho šachistu Damiána Osadského z Lábu, ktorý dovŕšil deň pred turnajom iba päť rokov. "Z akcie tohto typu mám dvojnásobnú radosť, keďže šach mám rád a veľmi ma teší, že sa u nás v Skalici podporujú a rozvíjajú mladé talenty." dodal poslanec MZ v Skalici, člen športovej komisie Milan Roman.